open-index/open-wikipedia-markdown huggingface dataset:
Bostrychia

***Bostrychia*** estas genro de ibisoj de la familio de Treskiornitedoj. Membraj specioj estas troviĝantaj en multaj landoj tra Afriko. Ĝi enhavas la jenajn kvin speciojn:
*** Oliveca ibiso, *Bostrychia olivacea*
*** Santomea ibiso, *Bostrychia bocagei*
*** Makulbrusta ibiso, *Bostrychia rara*
*** Mustaĉibiso, *Bostrychia hagedash*
*** Karunklibiso, *Bostrychia carunculata*

*Bostrychia olivacea* estis disigata en *B. olivacea* kaj *B. bocagei*. La Nana oliveca ibiso aŭ Santomea ibiso, *Bostrychia bocagei*, de Santomeo diferencas el la kontinentafrika Oliveca ibiso, *B. olivacea*, de okcidenta kaj centra Afriko pro grando de fligiloj, beko, tarso 58–70&nbsp;mm, vosto, bekokoloro (palbruna kun palruĝa ĉe supra bordo kaj pinto kontraŭ tutpala al brikruĝa en *rothschildi*), kaj koloro de supraj partoj (sed verdeca kaj bronzkoloraj nuancoj de aliaj rasoj), plus evidenta sed ankoraŭ ne tre bona dokumentata voĉodiferenco.

## Referencoj 
Kategorio:Ibisoj
Kategorio:Treskiornitedoj
Kategorio:Pelikanoformaj
Kategorio:Birdoj de Afriko
Santomea ibiso

La **Santomea ibiso** (*Bostrychia bocagei*), konata ankaŭ kiel **Nana oliveca ibiso**, estas draste endanĝerita birdo kiu estas endemia de Sao-Tomeo kaj Principeo. Iam estis konsiderata subspecio de la pli granda Oliveca ibiso, sed ĝi estas nune klasita kiel distinga specio. *Bostrychia olivacea* estis disigata en *B. olivacea* kaj *B. bocagei*. La Nana oliveca ibiso aŭ Santomea ibiso, *Bostrychia bocagei*, de Santomeo diferencas el la kontinentafrika Oliveca ibiso, *B. olivacea*, de okcidenta kaj centra Afriko pro grando de fligiloj, beko, tarso 58-70 mm, vosto, bekokoloro (palbruna kun palruĝa ĉe supra bordo kaj pinto kontraŭ tutpala al brikruĝa en *rothschildi*), kaj koloro de supraj partoj (sed verdeca kaj bronzkoloraj nuancoj de aliaj rasoj), plus evidenta sed ankoraŭ ne tre bona dokumentata voĉodiferenco. 

## Aspekto 
La **Santomea ibiso** havas: flugilojn 248&nbsp;mm longajn; bekon 73&nbsp;mm longan; tarson 52&nbsp;mm longan; kaj voston 95&nbsp;mm longan; do ĝi estas sufiĉe pli malgranda ol la Oliveca ibiso. La kapo estas oliveca kun nigra ĉirkaŭokulo kaj ĉe la bekobazo. La flugilkovriloj kaj dorso estas iomete bronzkolore nuancaj.

Ĝi estas ĉefe silentema, sed kaze de ĝenado ĝi elsendas variajn tusecajn gruntojn, kaj akran hupadon dum irado al ripozejo. Ties alvoko povas esti priskribita ankaŭ kiel emfaza *kàh-gàh kàh-gàh*.

## Habitato kaj ekologio 
Ĝi troviĝas en unuaranga arbaro sub 450 m altitude. Ĝi manĝas ĉe la arbara grundo kun disa subkreskaĵaro, ĉefe kie la grundo estis tuŝita de aproj, kaj en marĉaj areoj borde de akvofluoj.

## Populacio kaj minacoj 
La tre malgranda populacio de Santomeaj ibisoj enhavas nur ĉirkaŭ 50 al 249 individuoj. Pro tio, ĝi estis listita kiel draste endanĝerita ĉe la IUCN ruĝa listo. 

Enmetitaj specioj povus negative efiki super la nombroj de tiuj birdoj. Habitatoperdo estas alia minaco, kaj disvolviĝo de ŝoseoj pliigis aliron al iame malproksimaj areoj. Ili povas ankaŭ esti ĉasataj. Oni proponis nacian parkon kaj la protekton de minacataj specioj en Santomeo, sed ĝis nun tiuj arbaroj estas neprotektataj.

## Referencoj 
*  Kriterioj kial tiu specio estas draste Endanĝerita
* BirdLife Species Factsheet.

## Eksteraj ligiloj 
* Bildo

Kategorio:Ibisoj
Kategorio:Treskiornitedoj
Kategorio:Pelikanoformaj
Kategorio:Birdoj de Afriko
Sado (Niigata)

**Sado** ( Sado-ŝi) estas urbo situanta en la insulo **Sado** (佐渡島 aŭ 佐渡ヶ島, ambaŭ *Sadogaŝima*) en Gubernio Niigata, en la regiono Ĉubu de Japanio. Ekde 2004, la urbo enhavas la tutan insulon, kvankam ne la tuta totala areo de 855.26&nbsp;km2 estas urbanizata. Sado estas la sesa plej granda insulo de Japanio laŭ areo sekvante la kvar ĉefajn insulojn kaj Okinavon (sen kalkuli la Nordajn Teritoriojn).

Kategorio:Urboj de Japanio
Kategorio:Insuloj en Japanio
Oliveca ibiso

La **Oliveca ibiso** (*Bostrychia olivacea*) estas specio de birdoj de la familio de Treskiornitedoj. *Bostrychia olivacea* estis disigata en *B. olivacea* kaj *B. bocagei*. La Nana oliveca ibiso aŭ Santomea ibiso, *Bostrychia bocagei*, de Santomeo diferencas el la kontinentafrika Oliveca ibiso, *B. olivacea*, de okcidenta kaj centra Afriko pro grando de fligiloj, beko, tarso 58-70 mm, vosto, bekokoloro (palbruna kun palruĝa ĉe supra bordo kaj pinto kontraŭ tutpala al brikruĝa en *rothschildi*), kaj koloro de supraj partoj (sed verdeca kaj bronzkoloraj nuancoj de aliaj rasoj), plus evidenta sed ankoraŭ ne tre bona dokumentata voĉodiferenco.

## Disvastiĝo 
maldekstra|eta|Ilustraĵo de plenkreskulo
maldekstra|eta|Ilustraĵo de plenkreskulo
Ĝi troviĝas en Kameruno, Respubliko Kongo, Demokratia Respubliko Kongo, Eburbordo, Gabono, Ganao, Kenjo, Liberio, Santomeo kaj Princo, Sieraleono, kaj Tanzanio.

## Aspekto 
Temas pri bruneca ibiso en subaj partoj, dum supraj estas iom pli malhelverdecaj. Ĉe la subspecio cupreipennis la flugiloj estas 309-355 mm longaj, la beko 83-94 mm, la tarso 58-70 mm, kaj la vosto 125-133 mm. La beko kaj kruroj estas ruĝaj. Estas grizeca ĉirkaŭokulo kaj brilaj nuancoj ĉe ŝultroj.

## Kutimaro 
Tiu specio estas malnomada. Reproduktiĝas en solecaj paroj kaj kutime manĝas sole, en paroj aŭ en malgrandaj aroj de 5-12 individuoj, ripozas nokte en arboj. Ili manĝas en arbarklarejoj kaj en marĉaj areoj, ĉe rojoj kaj riveroj, mangrovejoj, regenerantaj arbaroj ĉe abandonitaj plantejoj en Gabono kaj en montararbaroj ĝis la arbolimo (ĉ. 3,700 m) en Kenjo kaj Tanzanio.

Ili manĝas insektojn (ekz. skaraboj), vermojn, helikojn, serpentojn kaj foje plantomaterialon. La nesto estas platformo el bastonetoj konstruita surarbe, kaj foje en klifotruoj, sed tio ne estas konfirmita.

## Subspecioj 
Estas agnoskataj la jenaj subspecioj:
* *Bostrychia olivacea olivacea* nomiga subspecio
* *Bostrychia olivacea cupreipennis*
* *Bostrychia olivacea rothschildi*
* *Bostrychia olivacea bocagei*, jam konsiderata kiel plena specio nome Santomea ibiso
* *Bostrychia olivacea akleyorum*

## Referencoj 
*  Kriterioj kial tiu specio estas Malplej Zorgiga.

Kategorio:Ibisoj
Kategorio:Treskiornitedoj
Kategorio:Pelikanoformaj
Kategorio:Birdoj de Afriko
Integrata Taksonomia Informa Sistemo

eta|La ITISa logoo
La **Integrata Taksonomia Informa Sistemo**, en angla origine *Integrated Taxonomic Information System* (**ITIS**), estas partnereco fondita por havigi konsistan kaj fidindan informon pri taksonomio de biologiaj specioj. ITIS estis origine formita en 1996 kiel interagenteja grupo ene de usona federa registaro kaj poste iĝis internacia ento, kun partopreno de kanada kaj meksika registaraj agentejoj. La komenca stabanaro hejmis ĉe la *Smithsonian National Museum of Natural History* kaj la IT servoj estis havigataj de la usona Geologia Agentejo en Denver. La unua intereso de ITIS estis specioj de Nordameriko, sed nun estas multaj grupoj tutmonde kaj ITIS plukunlaboras kun aliaj internaciaj agentejoj por pliigi sian mondan kovron.

## Notoj 
Kategorio:Taksonomio
Herpetologio

[eta|Diversaj specioj de [reptilioj kaj Amfibioj.]]
**Herpetologio** estas la branĉo aŭ fako de zoologio koncerna kun la studo de amfibioj (inklude ranojn, bufojn, salamandrojn, kaj senkrurajn amfibiojn) kaj de reptilioj (inklude serpentojn, lacertojn, amfisbaenedojn, testudojn, testudulojn, martestudojn, krokodilojn, kaj tuatarojn).
[eta|vira [Ora bufo]]

Batrakologio estas subfako de herpetologio koncerne nur kun la studo de amfibioj.

Kategorio:Herpetologio
Santa Maria (mikroregiono)

La mikroregiono **Santa Maria** estas unu de la 35 mikroregionoj de la brazila subŝtato de Suda Rio-Grando. Ĝi enhavas **12** municipojn .

## Vidu ankaŭ 
* Mezoregionoj de Suda Rio-Grando
* Mikroregionoj de Suda Rio-Grando
* Municipoj de Suda Rio-Grando

## Referencoj 
Kategorio:Mikroregionoj de Suda Rio-Grando
(5693) 1993 EA

**(5693) 1993 EA** estas malgranda apolona asteroido, malkovrita la  elde la Nacia Observatorio de Kitt Peak (Arizono, Usono), en la kadro de la projekto Spacewatch.

## Orbito 
Ĝia discentra orbito havas sian perihelion inter la orbitoj de Merkuro kaj de Venuso, kaj etendiĝas trans tiu de Marso kun ne tre granda klinangulo ; tio, kio permesas al ĝi alproksimi la planedojn de la interna sunsistemo. Ĝi estas do marsrenkonta, terrenkonta kaj venusrenkonta asteroido.

* La 28-an de decembro 1914 ĝi pasis al 0,06934 AU (10,373 milionoj da km) de Tero.
* La 30-an de decembro 2026 ĝi pasos al 0,05307 AU (7,939 milionoj da km) de nia planedo.

La minimuma distanco inter ĝia orbito kaj tiu de Tero  (MOID) estas nur 805 000&nbsp;km, sed estas malfacile antaŭkalkuli tiun orbiton sur longa tempdaŭro, precize ĉar ĝi suferas perturbojn pro la alproksimiĝoj de planedoj.

Ĝia grando estas taksata al 1,4&nbsp;km, tio, kiu faras malgrandan asteroidon sed tre grandan meteoroidon : ĝi estas klasifikata kiel potence danĝera objekto.

Neregulaĵoj en ĝia luma kurbo, observitaj de *Maurice Audejean* lasas suspekti la ĉeeston de asteroida luno.

## Notoj kaj referencoj 
## Eksteraj ligiloj 
* 
* 
* 
* 

Kategorio:Apolonaj asteroidoj
Kategorio:Marsrenkontaj asteroidoj
Kategorio:Terrenkontaj asteroidoj
Kategorio:Venusrenkontaj asteroidoj
Kategorio:Malkovrita de Spacewatch
Kategorio:Potence danĝeraj objektoj
Kategorio:Astronomiaj objektoj malkovritaj en 1993
Enikő Eszenyi

**Enikő ESZENYI** [esenji], hungare **Eszenyi Enikő** estas hungara aktorino, teatrestro kaj reĝisoro. Ŝia edzo estis Attila Kaszás (aktoro).

Enikő Eszenyi naskiĝis la  en Csenger.

## Biografio 
Enikő Eszenyi frekventis gimnazion en Debrecen, aktoran ĉeflernejon en Budapeŝto. Ŝi komencis sian aktoran karieron en *Vígszínház* en 1983, kie ŝi estras la teatron ekde 2009. Ŝi estis edzino dum 18 jaroj. Ŝi ricevas rolojn ankaŭ en aliaj teatroj, krome ŝi reĝisoradas ankaŭ eksterlande. Ŝi ricevis premion Kossuth en 2001, pli frue kaj poste ankaŭ aliajn premiojn.

## Ŝiaj roloj (elekto) 
* 28 kinejaj filmoj inter 1981-2009, ekzemple *Az élet muzsikája* (Muziko de la vivo) (memorfilmo pri Imre Kálmán), 1984; *Eldorádó*, 1988
* 27 televiziaj filmoj (ankaŭ serioj), ekzemple *Liszt Ferenc élete* (Vivo de Franz Liszt)
* diversaj teatraĵoj, ekzemple William Shakespeare: Somermeznokta sonĝo - feino; Rikardo la 3-a - Lady Anna; Makbeto - Lady Macbeth; Ferenc Molnár: *Játék a kastélyban* (Ludo en la kastelo) - Annie; *Liliom* (Lilio) - Juli; Ede Szigligeti: Liliomfi - Mariska

## Ŝiaj reĝisoraĵoj 
* ekzemple Leonard Bernstein: West Side Story; Shakespeare: Otelo

## Fontoj 
* Hungara Vikipedio
* hungarlingva biografio kun foto

Kategorio:Hungaraj aktoroj
Kategorio:Hungaraj reĝisoroj
Kategorio:Hungaraj teatrestroj
Kalvinana preĝejo (Csenger)

La **Kalvinana preĝejo** estas religia Monumento historia en Hungario, en urbo Csenger.

## Historio 
La preĝejo konstruiĝis en la 14-a jarcento. Kelkfoje sinodoj okazis en la preĝejo, inter ili la plej konata okazis en 1576 fare de Péter Méliusz Juhász. En 1713 la preĝejo parte barokiĝis. En la 18-a jarcento ĝi pligrandiĝis. En 1745 la ligna baldakeno ricevis ornamajn pentraĵojn kun popolaj motivoj. La galerio estis farita en 1840.

## Konstruaĵo 
La kirko situas sola. La konstruaĵo havas laŭvice 3 partojn: (parte okangulan renesancan) turon, navon kaj sanktejon, krome flanke estas kvadratforma sakristio. La absido estas okangula, el tio 5 anguloj formas finaĵon por la konstruaĵo.

## Fontoj 
* Hungara Vikipedio
* hungare 
* hungare 

Csenger
Kategorio:Kristanaj preĝejoj en Csenger
5683 Bifukumonin

'*5683 *Bifukumonin'''* estas asteroido de la asteroida zono.

## Malkovro 
Ĝi estis malkovrita la  de la japana astronomo Takeŝi Urata elde la Observatorio Nihondaira, en Ŝimizu (kvartalo de Ŝizuoka).

## Nomo 
Ĝi estis nomita en memoro de la imperiestredzino *Fujiwara no Tokushi* (1117–1160), tria edzino de la imperiestro Toba sub la titolo *Bifukumon-in''.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Takeŝi Urata
Kategorio:Astronomiaj objektoj malkovritaj en 1990
Teologio praktika

La **Teologio praktika** referencas kaj inkluzivas la diversajn instruojn koncernantajn la diversajn kristanajn ekleziajn aktivecojn kaj agadojn (liturgio, moralo, katekizado, predikado, homilio ktp) kaj esploras pri la kialoj kaj motivaĵoj de tiuj praktikadoj. 

Tiu teologio enkondukas la studenton-esploriston:
* al la analizo de la publikaj sociaj interekleziaj praktikoj. 
* al la pri ili teologia interpreto kaj al la ellaborado de projektoj kaj planoj de iniciato sekvante iliajn tradician disvolviĝon.

Ĉe la fino de la studo-esploro la pastoro, aŭ katolika sacerdoto, aŭ popo aŭ kiu ajn religia porreligia aganto kapablas (laŭstatute): 
# identigi la teologiajn elementojn karakterizajn de la “praktiko” konsiderita;
# koni la aspektojn teologie rimarkindajn kaj utilajn por disvolviĝo avantaĝe de la katekizotoj
# Ellabori planon taŭgan por la situacio en la respekto de la elementoj karakterizaj.

NB Ĝenerale, teologio praktika celas igi utila kaj aplikebla la teologion jam dissemitan en la praktikoj de la Eklezioj, kaj igi la katekizanton, krom instruita, ankaŭ kapablan liveri la teologion en la respekto de la vero kaj samtempe de la homaj bezonoj kaj postuloj. 

## La temoj preferataj 
Temas pri temoj elmerĝantaj el la “praktikoj”
* Religio, Fido kaj religiaj fenomenoj 
** Praktiko de la Interreligia dialogo
** Metodoj kaj instrumentoj de la teologio

* Teologia Etiko
** Pastorala asistado kaj sano

* Transdono de la kredo en la moderna mondo
** Dio: problemoj kaj oportunajn liveraĵoj
** Jesuo de Nazareto: *de la historio ĝis la teologio*
** Historio de Kristanismo
** Edukado al la kredo
** Kulturo kaj spiriteco de la novaj generacioj

* Ritaj praktikoj
** Ritoj kaj sakramentoj

## Vidu ankaŭ 
* Teologio
* Kristana teologio
* Negativa teologio
* Mistika teologio
* Teoria teologio
* Apologetiko
* Homilitiko

## Bibliografio 
* Katolikaj enciklopedioj:
** http://it.wikipedia.org/wiki/Enciclopedia_Cattolica
** http://it.wikipedia.org/wiki/Cathopedia 
** http://it.wikipedia.org/wiki/Catholic_Encyclopedia

Kategorio:Kristanismo
Kategorio:Teologio
János Kovács (dirigento)

**János KOVÁCS** [jAnoŝ kovAĉ], **Kovács János,** Esperante **Johano Kovács** estas hungara dirigento. Lia edzino estis operkantisto Mária Sudlik.

János Kovács naskiĝis la  1951 en Budapeŝto.

## Vivo 
János Kovács frekventis muzikan gimnazion, poste Muzikakademion Ferenc Liszt en Budapeŝto. Li lernis dirigentadon de András Kórodi, krome li lernis pianludon. Poste tuj li eklaboris en Budapeŝta Ŝtata Operejo en 1973. Post 3 jaroj li komencis sian dirigentan karieron. Inter 1979-1981 li partoprenis en festivalo de Bayreuth. En 1987 li ricevis la rangon ĉefdirigento en operejo de Budapeŝto. Li ofte dirigentadas individue ankaŭ eksterlande, ekzemple en Italio, Hispanio, Portugalio, Svislando, kun la operejo ankaŭ en aliaj landoj. Li estas ĉefdirigento de slovena orkestro, krome en Tokio li estas la unua gastodirigento. Li ricevis premion Kossuth en 2001, pli frue kaj poste ankaŭ aliajn premiojn.

## Fontoj 
* Hungara Vikipedio
* hungare

Kategorio:Hungaraj dirigentoj
Kategorio:Budapeŝtanoj
Tichý

**Tichý**, Tichy:
* Tichá Orlice
* Tichý Potok

* Brian Tichy
* Frank Tichý, ĉeĥa esperantisto, oficisto
* Jana Tichá
* Jiří Tichý
* Lajos Tichy
* Miloš Tichý
Rivero Tamri

**Rivero Tamri** aŭ **Ŭed Tamri** estas rivero de okcidenta Maroko kiu elfluas en la Atlantikan Oceanon ĉe la vilaĝo Tamri. La fluo iĝas malrapida fine de somero antaŭ la komenco de la pluvsezono. Ĝis ĵuse oni supozis, ke la Norda kalvibiso survivas en naturo nur en Maroko ĉe la Nacia Parko Souss-Massa (338&nbsp;km²) kie estas tri kolonioj, kaj ĉe la elfluo de la najbara rivero Tamri, kie estas unu kolonio enhavanta preskaŭ duonon de la afrika reprodukta populacio, kun kelkaj movoj de birdoj inter tiuj du lokoj. La akvoj de la rivero Tamri estas tre alkalaj kaj modere malpuraj pro fajnaj sedimentoj el la montara tereno orienta. Aŭtunaj niveloj de pH estis mezuritaj ĉe la gamo de 9.6

## Referencoj
Kategorio:Geografio de Maroko
Birecik

eta|300px|dekstra|Vido de distrikto Birecik
**Birecik** (en greka: Βίρθα kaj poste **Macedonopolis** aŭ **Makedonopolis**; latina: **Birtha**; en araba al-Bīrā البيرا; en kurda Bêrecûg, en otomana بيره جك), konata ankaŭ kiel **Bir** kaj dum la Krucmilitoj kiel **Bile**, estas urbo kaj distrikto de la Provinco Şanlıurfa de Turkio, ĉe la rivero Eŭfrato.

La Akvorezervejo Birecik kaj ties hidroelektra centralo estas situantaj ene de la distrikto. La romia urbo Zeŭgma estas nun subakvigita ene de la rezervejo malantaŭ la baraĵo. Famaj mozaikoj de Zeŭgma, kiaj tiu de la 'riverdio', estis portitaj al la Muzeo de Gaziantep, sed kelkaj savitaj restoj de Zeŭgma estas montrataj en Birecik.

La Norda kalvibiso iam nestumis tie kaj vintrumis en la dezertoj de Arabio, ĝis 1,000 paroj en la 1960-aj jaroj. Nun nur restas ĉirkaŭ dekduo da birdoj kaj tiuj ne plu migras sed restas protektataj la tutan jaron en Birecik.

Birecik estas ponto super la Eŭfrateo kaj utila haltejo ĉe al soxeo el Şanlıurfa al Gaziantep, kun ĉeakvaj restoracioj.

Kategorio:Geografio de Turkio
Galmiz

**Galmiz** (en la franca lingvo **Charmey**) estas komunumo en la Lagodistrikto en Kantono Friburgo, Svislando. Ĝi havis 608 loĝantojn je la 31-a de decembro 2010.

## Geografio 
Galmiz situas ĉe la nordorienta bordo de la Lago de Morato sude de la urbo Morato. La komunumo Galmiz konsistas el la vilaĝo Galmiz kaj la setlejo Riedli kaj kelkaj izolitaj bienoj en la Granda Marĉo, kiu etendiĝas en la okcidento de la komunumo.

La teritorio de la komunumo etendiĝas sur areo de 9,06 km², de kiuj 18,7% estas kovritaj de arbaro, 70,5% servas por agrikulturo kaj 7,8% por setlado.

## Najbaraj komunumoj 
La komunumo Galmiz limas en nordoriento al eksklavo de Morato, en oriento al Ried ĉe Kerzers, en sudoriento al Büchslen, en sudo al Morato, en sudokcidento al Muntelier, en okcidento al la Lago de Morato, kaj en nordokcidenteo al Bas-Vully.

## Trafiko 
Tra Galmiz pasas la kantona ĉefvojo n-ro 22 de Arbergo al Morato kaj la svisa aŭtovojo A1 al kiu la plej proksima alveturejo situas 1 kilometron sudokcidente de la komunumo sur la teritorio de Morato. Ankaŭ kondukas konekta vojo de la kantona ĉefvojo n-ro de Büchslen al Galmiz. Al la publika transportreto la komunumo estas konektita pere de la stacidomo de la trajnlinio de Svisaj Federaciaj Fervojoj de Kerzers al Morato.

## Historio 
La unua dokumenta mencio de Galmiz datiĝas el la jaro 1242 *Chalmitis*. El arkeologiaj trovaĵoj eblas konkludi, ke en Galmiz jam ekzistis setlejoj dum la neolitiko. Dum la romia epoko tra la teritorio de la hodiaŭa komunumo Galmiz pasis la romia vojo de Aventicum al Pertinesca. Apud la vojo ekzistis romia vilao, en kies ruinoj estis trovitaj tomboj el la frua mezepoko. Dum mezepoko Galmiz apartenis al la Senjorujo Morato. Dum la Burgonjaj Militoj en la jaro 1475 Galmiz kune kun Morato estis konkerita de Friburgo kaj Berno fariĝis komuna havaĵo de la du urboj. Okaze de la Helveta Revolucio de 1798 Galmiz fariĝis parto de Kantono Friburgo kaj estis surbaze de la konstitucio de 1848 atribuita al la Lagodistrikto.

## Lingvoj 
La oficiala lingvo de la komunumo Galmiz estas la germana, kiuj okaze de la popolnombrado de la jaro 2000 parolis 90,0% de la loĝantaro. 5,4% parolis la francan. Historie la komunuma loĝantaro estis franclingva. En la 17-a jarcento la franclingva loĝantaro konstante malkreskis, dum la nombro de germanlingvanoj pligrandiĝis. En la jaro 1725 finfine la franclingva lernejo en Galmiz estis fermita.

## Notoj kaj referencoj 
## Vidu ankaŭ 
* Galmiz (stacidomo)

## Eksteraj ligiloj 
* Oficiala retejo de la komunumo Galmiz

## Bildoj 

Dosiero:2012-07-18-Regiono Arbergo (Foto Dietrich Michael Weidmann) 355.JPG|Lernejo kaj komunuma domo
Dosiero:Bahnhof Galmiz.JPG|Stacidomo
Dosiero:2012-07-18-Regiono Arbergo (Foto Dietrich Michael Weidmann) 364.JPG|La vilaĝo de sudokcidento
Dosiero:2012-07-18-Regiono Arbergo (Foto Dietrich Michael Weidmann) 371.JPG|La vilaĝa ĉefstrato (kantona ĉefvojo n-ro 22)
Canudos do Vale

**Canudos do Vale** estas municipo en la brazila subŝtato Suda Rio-Grando, kiu havis 1.807 loĝantojn en 2010 . 

## Vidu ankaŭ  
* Municipoj de Suda Rio-Grando

## Referencoj 
Kategorio:Municipoj de Suda Rio-Grando
Akimasa Nakamura

**Akimasa NAKAMURA** (japane : 中村彰正, *Nakamura Akimasa*, naskita en 1961) estas japana astronomo. (*Oni ne konfuzu lin kun alia astronomo : Tsuko Nakamura*.)

La Minor Planet Center atribuas al li la malkovron de 109 asteroidoj inter 1994 kaj 2002, elde la Observatorio Kuma Kogen en Kuma, kies ano de la direktoraro li estas.

La asteroido 10633 Akimasa estis nomita en lia honoro je la okazo de la naskiĝo de lia filino *Kana Nakamura* (al kiu estas dediĉita la asteroido 13239 Kana).

## Notoj kaj referencoj 
## Vidu ankaŭ 
* :Kategorio:Malkovrita de Akimasa Nakamura

## Eksteraj ligiloj 
*  Paĝaro de la observatorio Kuma Kogen 

Kategorio:Japanaj astronomoj
Kategorio:Malkovrintoj de asteroidoj
Kabinda

'*** estas grandurbo, provinca ĉefurbo kaj diocezo en Demokratia Respubliko Kongo (eksa Zairio).

## Bazaj informoj 
* Areo: 27 &nbsp;km²
* Loĝantaro: 219 154 en 2012, 572 000 en 2023
* Supermara alteco: 870 m
* Horzono: UTC +2

## Geografio 
 situas sur montetaro en la meza parto de la lando. Mbuji-Mayi troviĝas 41, Kananga 157, Tshikapa 341, Kolwezi 569, Bukavu 671, Lubumbashi 759, **Kinŝaso*' 971 km.

## Historio 
Dum la 2-a enlanda milito  estis sieĝita vane fare de ribelantoj 2 jarojn, tial la urbo multe suferis.

## Trafiko 
 havas flughavenon. Ĉefvojoj kuras al Bukavu kaj Mbuji-Mayi. Estas malpli grava vojo al Kolwezi.

## Klimato 
 situas en tropika klimato. La averaĝa temperaturo varias inter 23 kaj 28&nbsp;. Jare pluvas ĉ. 1400&nbsp;mm. La pluvo kulminas en novembro kaj malkulminas en julio.

## Fontoj 
* hungara vikipedio
* arkivigita listo de la retejo world-gazetteer.com: loĝantaroj de plej grandaj urboj de DR Kongo laŭ takso de 2004 kaj kalkulo de 2012

Kategorio:Urboj de la Demokratia Respubliko Kongo
5593 Jonsujatha

'*5593 *Jonsujatha'''* estas asteroido de la asteroida zono.

## Malkovro 
Ĝi estis malkovrita la  de la usona astronomino Eleanor Francis Helin elde la Observatorio de la Monto Palomar, norde de San-Diego (Kalifornio, Usono).

## Nomo 
Ĝia nomo unuigas la antaŭnomoj *"Jonathan"* kaj *"Sujatha"* en honoro de *Jonathan Brian Marsden* kaj *Sujatha Nagarajan'', geamikoj de la malkovrintino, je la okazo de ilia geedziĝo la  en Lexington (Masaĉuseco).

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Eleanor Francis Helin
Kategorio:Astronomiaj objektoj malkovritaj en 1991
C-horizonto

**C-horizonto** estas minerala subsurfaca grundhorizonto tuj sub B-horizonto aŭ A-horizonto (depende, ĉu la grundo havas kaj B-horizonton). La horizonto konsistas de elira materialo (primara materialo) de kiu ekestas minerala parto de grundo. Sub la horizonto troviĝas aŭ R-horizonto (laŭ angla *Rock*, kio signifas roko) aŭ D-horizonto. R-horizonto reprezentas ne disiĝitan petron, rokon sub la elira materialo, dume kio D-horizonto estas ŝutiĝa, aŭ disiĝita petro, se tiu ĉi havas alian karakteron ol C-horizonto. Ekzemple ne dika tavolo de leŭso sur riverdevenaj gruzoj reprezentas C-horizonton sur D-horizonto. Grundformiĝa elira materialo de kiu konsistas C-horizonto ne estas tro influita per grundformiĝaj procezoj, ĝia kono ja estas grava por kompreni grundon. Kvalitoj de elira materialo estas tre gravaj por kvalitoj de tuta grundo, ĉefe kemia karaktero de petro kaj simile.

Kategorio:Pedologio
Himmelpfortgrund

eta|Himmelpfortgrund proks. 1830
**Himmelpfortgrund** estis ĝis 1850 memstara municipo kaj estas nun kvartalo de Vieno en la 9-a viena distrikto Alsergrund. Himmelpfortgrund limiĝas ĉe Lichtental, *Thurygrund*, *Michelbeuern* samkiel *Währinger* kaj *Nußdorfer Linienwall*. La nomo de ĉi tiu loko devenas de la monaĥejo *Himmelpfortkloster* malfondita en 1783.

En Himmelpfortgrund troviĝas la historiisma Canisius-preĝejo kun siaj du turoj 85 metrojn altaj. Tie ankaŭ naskiĝis Franz Schubert en la jaro 1797. Lia naskiĝdomo apartenas al aro da loĝejoj de famaj muzikistoj, kiujn administras la Viena Muzeo.

## Literaturo 
* Felix Czeike: *Historisches Lexikon Wien*, Wien 1992–2004.

## Eksteraj ligiloj 
* wien.at - Alsergrund kaj ĝiaj distrikteroj 

Kategorio:Alsergrund
Lichtental (Vieno)

eta|Lichtental proks. 1830
**Lichtental** estis ĝis 1850 memstara komunumo kaj estas nun kvartalo de Vieno en la 9-a viena distrikto Alsergrund. Tie komponisto Franz Schubert (1797–1828) vizitis la lernejon.

## Literaturo 
* Alfred Wolf: *Alsergrund. Bezirk der Dichter und Denker.* Mohl, Vieno 1993, ISBN 3-900272-48-4

Kategorio:Alsergrund
Alsergrund

**Alsergrund** estas la 9-a viena distrikto kaj situas ene de la Viena Zono, kiu aperis surloke de la iama fortikaĵo de Vieno.  Laŭ la stato de  en ĝi vivis  sur areo de  kvadrataj kilometroj, kio rezultigas loĝdenson de  loĝantoj/km². 

La distrikto dividiĝas al la samnoma kvartalo Alsergrund aŭ Alservorstadt kaj la ses pliaj urbokvartaloj Althangrund, Himmelpfortgrund, Lichtental, Michelbeuern, Roßau (escepte ankaŭ literumebla Rossau) kaj Thurygrund. Ĝi havas komunan limon kun . 

## Eksteraj ligiloj 
*  ()
* Resuma retpaĝo pri ĉiuj vienaj distriktoj (same )
* Historieto de Alsergrund 
* Urba promeno tra Alsergrund, ekde la universitato al foirhalo
Courtepin

**Courtepin** estas komunumo en la Lagodistrikto en Kantono Friburgo, Svislando. Ĝi havis 3246 loĝantojn je la 31-a de decembro 2010.

## Geografio 
Courtepin situas en la nordo de la Friurga Mezlando en valkaldrono sur la molasomontetoj inter la valoj de Sarino kaj la Lago de Morato, proksimume 6 kilometrojn norde de la kantonĉefurbo Friburgo. Tra la komunumo fluas rojo, kiu en sudo alfluas al la Lago de Schiffenen. La komunumo Courtepin konsistas el la vilaĝo Courtepin kun la kvartaloj Vieux Quartier kaj Quartier Neuf kaj la vilaĝo Courtaman kun la kvartalo Studenacher.

La teritorio de la komunumo etendiĝas sur areo de 4,06 km², de kiuj 27,7% estas kovritaj de arbaro, 46,3% servas por agrikulturo kaj 25,5% por setlado.

## Najbaraj komunumoj 
La komunumo Courtepin limas en nordo al Wallenried, en oriento al Gurmels, en sudo al Barberêche, kaj en okcidento al Misery-Courtion.

## Trafiko 
Tra Courtepin pasas la kantona ĉefvojo n-ro 182 de Morato al Friburgo. La plej proksima alveturejo al la svisa aŭtovojo A12 situas proksimume 5 kilometrojn sude de la komunumo apud Friburgo. Al la publika transportreto la komunumo estas konektita per la stacidomo ĉe la trajnlinio de Svisaj Federaciaj Fervojoj de Morato al Friburgo. Krome ekzistas buslinio de Courtepin al Gurmels.

## Historio 
La unua dokumenta mencio de Courtepin datiĝas el la jaro 1259 kiel *Courtipin*. Dum mezepoko Courtepin apartenis al la Grafoj de Thierstein, kies havaĵo en la jaro 1442 estis akirita de la urbo Friburgo kaj apartenis ek de tiam al la Malnova Kamparo de Friburgo. Dum la tempo de la Helveta Respubliko de 1798 ĝis 1803 kaj poste ĝis 1848 al la distrikto Friburgo. Surbaze de la nova konstitucio de 1848 ĝi estis atribuita al la friburga Lagodistrikto.

Kun efiko de la 1-a de januaro 2003 la ĝis tiam aŭtonoma komunumo Courtaman estis integrita al la komunumo Courtepin. La unua dokumenta mencio de Courtaman datiĝas el la jaro 1309 kiel *Cortemant*.

## Lingvoj 
La komunumo Courtepin estas oficiale dulingva, nome franca kaj germana. Okaze de la lasta popolnombrado de la jaro 2000 57,7% de la loĝantaro parolis la francan, 26,3% la germanan kaj 8,0% la portugalan lingvon.

## Notoj kaj referencoj 
## Vidu ankaŭ 
* Courtepin (stacidomo)
* Pensier (stacidomo)

## Eksteraj ligiloj 
* Oficiala retejo de la komunumo Courtepin
Crepis capillaris

Krepido *(Crepis capillaris*) estas specio el la familio de asteracoj. 

## Botanikaj karakterizoj 
Ĝi estas terofita aŭ hemikriptofita.
La floroj estas duseksaj, kaj komunaj polenigantoj inkludas abelojn aŭ muŝojn.
La supraj folioj estas sentigaj kun du pintaj oreletoj.

## Disvastiĝo 
Ĝi vivas en Eŭropo kaj en Makaronezio.

## Vivmedio 
Oni trovas ĝin en herbejoj kaj rande de arbaroj, en pli malpli nitrogenozaj lokoj. Temas pri sufiĉe ofta planto.
## Uzoj 
La junaj folioj estas manĝeblaj, ekzemple en salato. Oni povas kuiri ilin en akvo por malpliigi ilian amarecon.

## Referencoj 
## Eksteraj ligiloj 
Kategorio:Asteracoj
Kategorio:Palearktisa flaŭro
5617 Emelyanenko

'*5617 *Emelyanenko'''* estas asteroido de la asteroida zono.

## Malkovro 
Ĝi estis malkovrita la  de la usona astronomino Eleanor Francis Helin elde la Observatorio de la Monto Palomar, norde de San-Diego (Kalifornio, Usono).

## Nomo 
Ĝia nomo honoras *Vjaĉeslav Emeljanenko'', estron de la departemento de teoria mekaniko en la Ŝtata Universitato Sud-Uralo de Ĉeljabinsk (Rusio). Li fakiĝis pri ĉiela mekaniko kaj faris gravajn kontribuojn pri la dinamika evoluo de la kometoj, de la asteroidoj kaj de la meteorfluoj.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Eleanor Francis Helin
Kategorio:Astronomiaj objektoj malkovritaj en 1989
Vysoká (Malá Morava)

**Vysoká** (ĝis 1948 *Nová Ves*, ) estas parto de la municipo Malá Morava en Ĉeĥio. Ĝi situas ses kilometrojn nordokcidente de Hanušovice kaj apartenas al Distrikto Šumperk. Vivas ĉi tie  ().

## Loĝantaro 
## Loka elstarulo 
* Franz Theodor Schubert, patro de komponisto Franz Schubert, naskiĝis en 1763 je Neudorf.

## Eksteraj ligiloj 
* Historio de Vysoká 
* Retpaĝo pri Neudorf

Kategorio:Malá Morava
Kategorio:Vilaĝoj en distrikto Šumperk
Kategorio:Setlejoj en Králický Sněžník
Kornico

**Kornico** povas esti:
* elstaraĵo de konstruaĵo, vidu Kornico (arkitekturo)
* elstaraĵo de roko aŭ neĝo, vidu Kornico (geografio)
5624 Shirley

'*5624 *Shirley'''* estas asteroido de la asteroida zono.

## Malkovro 
Ĝi estis malkovrita la  de la usona astronomino Eleanor Francis Helin elde la Observatorio de la Monto Palomar, norde de San-Diego (Kalifornio, Usono).

## Nomo 
Ĝi estis nomita en honoro de gesinjoroj *William J. Shirley'', en dankemo por ilia entuziasma subteno al Kaltek kaj al la Observatorio de Monto Wilson. Ili restarigis kaj riparis la Sunan observatorion Hale de Pasadena, gravan sciencan kaj historian limŝtonon, kiun ili disdividis kun la komunumo kaj la edukaj grupoj.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Eleanor Francis Helin
Kategorio:Astronomiaj objektoj malkovritaj en 1991
5622 Percyjulian

'*5622 *Percyjulian''''' estas malgranda treege hela asteroido de la asteroida zono.

## Malkovro 
Ĝi estis malkovrita la  de la usona astronomino Eleanor Francis Helin elde la Observatorio de la Monto Palomar, norde de San-Diego (Kalifornio, Usono).

## Nomo 
Ĝi estis nomita en memoro de la afrik-usona kemiisto Percy Lavon Julian (1899–1975). Lia pionira laboro pri la sintezo de kuraciloj elde plantoj malfermis la vojon al terapioj, kiujn milionoj da homoj uzas hodiaŭ. En sia vivo, li ricevis pli ol centon da medicinaj patentoj.

## Ecoj 
Ĝia spektra klaso "Sq" indikas "ŝtonan" komponiĝon, riĉa je silikatoj de fero kaj de magnezio.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Eleanor Francis Helin
Kategorio:Astronomiaj objektoj malkovritaj en 1990
CSKA Moskvo

La klubo **CSKA Moskvo** (, latinliterigite ''*, do "centra sporta klubo armea" de Moskvo) estas rusia sporta klubo, kiu historie havis fortajn ligojn al la Ruĝa Armeo de Sovetunio. Ĝi aparte konatas kiel futbalklubo, sed havas sukcesajn, intertempe sendependajn, sekciojn interalie ankaŭ pri glacihokeo, lukto, flugpilko, korbpilko, manpilko kaj ŝako. Interalie, kiu ŝaka sekcio en 1986, 1988 kaj 1990 gajnis la eŭropan ĉampionadon de klubaj teamoj.

## Historio 
La klubo nuntempe nomata CSKA Moskvo fondiĝis la 26-an de junio 1911 (laŭ la internacie pli konata gregoria kalendaro) je la nomo *OLLS* aŭ plennome ruse Общество любителей лыжного спорта (ОЛЛС}, latinliterigo *Obŝĉestbo ljubitelej lijŝnovo sporta*, do "Klubo de amikoj de la skiada sporto". Antaŭe jam en 1900 grupo da skiistoj dividiĝis de la *Moskva klubo de skiantoj * (ruse Московский клуб лыжников (МКЛ), latinliterigo *Moskovskij klub lijŝnikov (MKL)*), cele al fondo de propra skiista klubo.

Inter la jaroj 1928 ĝis 1950 la klubo OLLS ricevis la nomon *CDKA* (ruse Спортивный клуб Центрального дома Красной Армии, ЦДКА, latinliterigo *Sportivnij klub Centralnovo doma Krasnoj Armii (CDKA)*, do sporta klubo de la centra domo de la Ruĝa Armeo), poste de 1950 ĝis 1956 la nomon *CDSA* (ruse Спортивный клуб Центрального дома Советской Армии, ЦСК МО, latinliterigo *Sportivnij klub Centralnovo doma Sovetskoj Armii, ZDSA*, do sporta klubo de la centra domo de la Sovetunia Armeo), poste de 1956 ĝis 1959 la nomon *CSK MO'' (ruse Центральный спортивный клуб Министерства обороны, ЦСК МО, do centra sporta klubo de la ministerio pri defendo) kaj en la jaro 1960 en nomon CSKA Moskvo respektive centra sporta klubo armea de Moskvo, kiun ĝi havas ĝis nun.

## Sukcesoj de la unua vira teamo futbala de la klubo 
# sovetunia ĉampionado - 7 venkoj
# rusia pokalo - 6 venkoj
# sovetunia pokalo - 5 venkoj
# rusia ĉampionado - 3 venkoj
# UEFA-pokalo - ekde 2009 nomata Eŭropa Ligo de UEFA - 1 venko

## Stadiono 
## Vidu ankaŭ 
* CSKA (BKL Moskvo)

## Eksteraj ligiloj 
* oficiala kluba retejo (ruse kaj angle)

Kategorio:Futbalteamoj en Moskvo
Kategorio:Sporto en Moskvo
Kategorio:Sportokluboj de Sovetunio
Kategorio:Sportokluboj de Rusio
Kategorio:Armea sporto
Kategorio:Futbalteamoj fonditaj en 1911
Kategorio:1911 en Moskvo
Konvikto

**Konvikto** (lat. *convictus*, ankaŭ *convictorium* ‚komuna vivo‘, dedutita de *convivere*), estas studejo por studantoj el la eklezia kampo. Ili baziĝas plejofte sur malnovaj fondaĵoj aŭ estas subtenataj per ŝtataj subvencioj. La studantoj kunvivas monaĥstile laŭ regularo por la loĝantoj tie. 

Kategorio:Kristanaj lernejoj
Montpellier HSC

La klubo **Montpellier HSC** aŭ plennome **Montpellier Hérault Sport Club** estas futbalklubo el la urbo Montpellier en la departemento Hérault de suda Francio.

## Historio 
La klubo fondiĝis en 1919 je la nomo *Stade Olympique Montpelliérain* - do "olimpia stadiono de Montpellier". Tiun trug la klubo havis ĝis la jaro 1926, poste ree inter la jaroj 1937 kaj 1941, kaj triafoje inter la jaroj 1945 kaj 1969. Intertempe ĝi nomiĝis *Sports Olympiques Montpelliérains* kaj *US Olympique de Montpellier*. En 1969 la klubo malfondiĝis. La sekva refondo nomiĝis *Montpellier-Littoral FC*, ekde la jaro 1974 per fuzio *Montpellier La Paillade SC*; ekde la jaro 1989 la klubo havas sian nunan nomon. La nuntempaj klubaj koloroj estas malhelbluo kaj oranĝkoloro; la unua vira teamo de la klubo havas siajn hejmajn matĉojn en la stadiono *Stade de la Mosson*, kiu havas kapaciton de 32 500 spektantoj.

En julio 2009 la eksa trejnisto de la franca junulara nacia teamo de futbalo, *René Girard*, transprenis la unuan viran teamon de la klubo, kiu tiam estis avancita al la unua francia ligo de futbalo. La teamo en la sekva sezono 2009/2010 tre sukcesis kaj kvalifikiĝis por la Eŭropa Ligo de UEFA. En tiu eŭropa turniro la teamo tamen jam en la dua matĉo malvenkis kontraŭ la teamo de la hungara urbo Györ. Post kiam la kluba teamo en la sezono 2010/11 preskaŭ malavancis al la dua nacia ligo, ĝi en la sekva sezono 2011/12 ree tre sukcesis, fortigita je novaj teamanoj kiel *Olivier Giroud, Younès Belhanda* kaj *Mapou Yanga-Mbiwa*. Dekomence ĝi konkuris pri la pinta pozicio, plejparte duele kun la teamo de la klubo *Paris SG*. Ekde la 29-a matĉa tago de la sezono la sudfrancia teamo havis la gvidan pozicion kaj tenis ĝin ĝis la sezonofino - sekve ĝi gajnis la unuan titoolon de francia ĉampioneco en la kluba historio.

Kluba prezidanto jam ekde la jaro 1974 estas *Louis Nicollin*, kies entrepreno posedas la klubon. La trejnisto laŭ la stato de somero 2012 daŭre estas *René Girard*.

### Aparteno al la unua respektive dua naciaj ligoj 
En la unua nacia ligo de futbalo, france tradicie nomita *Division 1*, ekde 2002 renomata *Ligue 1*, kiu klubo konkuris en la periodoj 1932 - 1935, 1939 - 1943, 1944/45, 1946 - 1950, 1952/53, 1961 - 1963, 1981/82, 1987 - 2000, 2001 - 2004 kaj ree konkuras ekde la jaro 2009.

## teamo de la sezono 2011/12 
## Sukcesoj 
* Ĉampionoj de la franca unua ligo: 2012
* Venko de la pokalo de Francio *(Coupe de France)*: 1929 plus 1990 (kaj dua pozicio 1931 plus 1994)
* Venko de la liga pokalo *(Coupe de la Ligue)*: 1992
* UEFA-Intertoto-pokalo: 1999

## Konataj futbalistoj en la pasinteco 
## Eksteraj ligiloj 
* oficiala kluba retejo (france)
* retejo de la komerca konzerno al kiu apartenas la klubo (same france)

Montpellier,
Kategorio:Montpellier
Kategorio:Futbalteamoj fonditaj en 1919
Butembo

'*** estas grandurbo kaj diocezo (ekde 1989) en Demokratia Respubliko Kongo (eksa Zairio).

## Bazaj informoj 
* Koordinatoj: 
* Areo: 190&nbsp;km²
* Loĝantaro: 217.625 en 2012
* Supermara alteco: 1426 m
* Horzono: UTC +2

## Geografio 
 situas sur montaro en la nordorienta parto de la lando. Ekvatoro troviĝas 20, Goma 204 (voje 280), Bukavu 299, Lubumbashi 1330, **Kinŝaso*' 1631 km.

## Historio 
Ĝis la enlanda milito  estis grava komerca centro kun granda merkato. En 2008 tragika tumulto okazis pro futbala matĉo, tial 13 homoj mortis kaj 36 vundiĝis. La urbo estas grava bazo de la armeo.

## Ekonomio 
En la ĉirkaŭaĵo oni kultivas teojn kaj kafojn.

## Trafiko 
 havas malgrandan flughavenon. Ĉefvojoj kuras al Goma kaj Bunia. Estas ankaŭ malpli grava vojo okcidenten.

## Klimato 
En  la averaĝa temperaturo varias inter 21 kaj 23 °C. La plej granda varmo estas en februaro, en oktobro la temperaturo estas la plej malvarma. Jare pluvas po 1163 mm. La pluvo kulminas en aprilo kaj malkulminas en januaro kaj julio.

## Vidindaĵoj 
* katedralo
* Nacia parko Virunga
* hotelo de 2006

## Fontoj 
* Hungara Vikipedio
* loĝantaro
* mapo
* mapo, distancoj 
* vetero
* mapo

Kategorio:Provinco Norda Kivuo
Kategorio:Urboj de la Demokratia Respubliko Kongo
Teodóra Uhrik

**Teodóra UHRIK,** hungare **Uhrik Teodóra** estas hungara baletisto, aktorino, koreografo kaj profesoro.

Teodóra Uhrik naskiĝis la  1943 en Budapeŝto.

## Biografio 
Teodóra Uhrik lernis baleton en Ŝtata Baleta Instituto en Budapeŝto, poste ŝi apartenis al la fondintoj de baleta trupo de Pécs, kie komenciĝis sia kariero. En 1972 ŝi naskis filon. En 1977 ŝi ricevis diplomon pri dancpedagogo. Inter 1980-2000 ŝi koreografadis en teatroj, ekzemple Nacia Teatro (Pécs), Teatro József Attila, dume ŝi edukis baleton, eĉ ŝi aktoradis. Ŝi ricevis premion Kossuth en 2002, pli frue kaj poste ankaŭ aliajn premiojn.

## Ŝiaj roloj (elekto) 
* Imre Eck: Salome - Herodiás
* Béla Bartók: Burgo de la Blubarbulo
* Leonard Bernstein: West Side Story - Rosalia

## Ŝiaj koreografiaĵoj (elekto) 
* William Shakespeare: Somermeznokta sonĝo
* Imre Madách: *Az ember tragédiája* (La tragedio de l' homo)
* Endre Fejes: Bonan vesperon somero, bonan vesperon amo
* Loewe: My Fair Lady
* Giuseppe Verdi: Rigoletto

## Aliaj laboraĵoj 
* Riederauer Richárd: *Hófehérke és a hét törpe* (reĝisoraĵo)
* en 3 filmoj ŝi havis rolojn
* *Klasszikus balett képeskönyv* (ELTE Kiadó 2004 ISBN 963-463-656-X), lernolibro pri baleto

## Elektitaj disĉiploj 
* Lajos Péter Túri

## Fontoj 
*Hungara Vikipedio

Kategorio:Budapeŝtanoj
Kategorio:Hungaraj baletistoj
Kategorio:Hungaraj aktoroj
Kategorio:Hungaraj koreografoj
Kategorio:Hungaraj profesoroj
George Borrow

**George Henry Borrow**  estis angla verkisto, vojaĝanto kaj filologo.

De frua aĝo li amis lingvajn studojn, tiel kiel la vivojn de primitivaj popoloj. Li estis arda partiano de romantikismo kaj ŝatis praktiki rajdadon en sia libera tempo.

## Ĉefaj verkoj 
* *The Zincali* (1841)
* *The Bible in Spain* (1843)
* *Lavengro* (1851)
* *The Romany Rye* (1857)
* *Wild Wales* (1862)
* *Romano Lavo-lil* (1874)

## Eksteraj ligiloj 
*  La vivo de George Borrow, de Herbert Jenkins. 1912

Kategorio:Britaj verkistoj
Aladár Pege

**Aladár PEGE,** hungare **Pege Aladár** estis mondfama hungara kontrabasisto kaj komponisto. Oni nomis lin *Niccolò Paganini de kontrabaso* aŭ ŝerce **Pegenini**.
eta|220px|Memortabulo pri Aladár Pege
Aladár Pege naskiĝis la  1939 en Budapeŝto - mortis la  2006 en Budapeŝto.

## Biografio 
Aladár Pege devenis el cigana muzikista familio. Li frekventis Muzikakademion de Budapeŝto, poste li plulernis en Okcidenta Berlino inter 1975-1978. Tie li ludis en orkestro de Herbert von Karajan, kiel ĉefa kontrabasisto. Lia vera kariero komenciĝis en Bled jam en 1963. Ekde 1978 li havis postenon en Muzikakademio de Budapeŝto. Li ofte gastroladis ekzemple en Montreux, Bombay. Aparte menciindas koncerto en Novjorko (Carnegie Hall), kie li kune muzikadis kun Herbie Hancock kaj li ricevis kontrabason de Charles Mingus. Li ricevis premion Kossuth en 2002, pli frue ankaŭ aliajn premiojn.

Li eldonis diversajn diskojn inter 1970-2001 kaj li havis diversajn taskojn en 3 filmoj.

## Memorigiloj 
* memortabulo en Budapeŝto de 2009
* memorkomitato ekde 2008, kiu donacas memoropremion al muzikistoj

## Fontoj 
* Hungara Vikipedio

Kategorio:Budapeŝtanoj
Kategorio:Hungaraj kontrabasistoj
Kategorio:Hungaraj ĵazkomponistoj
Kategorio:Hungaraj ciganoj
Kategorio:Hungaraj ĵazmuzikistoj
Imre Kerényi

**Imre Kerényi** [kerEnji], laŭ hungarlingve kutima nomordo **Kerényi Imre** estis hungara reĝisoro, teatrestro, altlerneja instruisto kaj politikisto.

Imre Kerényi naskiĝis la  1943 en Csopak, mortis la  2018.
[eta|120px|maldekstre|Imre Kerényi en [2003]]

## Biografio 
Imre Kerényi studis en Teatra Altlernejo, poste li komencis sian reĝisoran karieron en Teatro Madách en 1966. Post 2 jaroj li ekinstruis en la altlernejo, (ekzemple Pál Mácsai lernis de li). Poste li reĝisoradis en diversaj teatroj, ekzemple Nacia Teatro (Budapeŝto). En 1970 li edziĝis baldaŭe havanta 2 filinojn. Inter 1989-2004 li estris Teatron Madách. Li ricevis premion Kossuth en 2002, ĝis tiam pli frue ankaŭ aliajn premiojn. Lia edzino naskis dufoje.

## Elektitaj disĉiploj 
* Gábor Bakos-Kiss
* Rodrigo Crespo
* Sándor Czvetkó
* Afrodité Dinamopulu
* Péter Dóczy
* Frigyes Funtek
* Tomasz Galbenisz
* Tamás Garay Nagy
* Róbert Gergely
* Gábor Hevér
* Orsolya Holecskó
* Károly Juhász
* Róza Juhász
* Csaba Kelemen
* Viktoria Kerekes
* Pál Kocsis (aktoro)
* Helga Kolti
* Levente Moravetz
* Veronika Nádasi
* Zsolt Nagy (aktoro)
* Eszter Nagy-Kálózy
* Pál Ömböli
* Béla Pavletits
* Gerda Pikali
* Konrád Quintus
* Klára Spilák
* Kátya Tompos
* Miklós Turek
* Kata Varga
* Csaba Vasvári (aktoro)
* Ottó Viczián
* Péter Vida

## Liaj reĝisoraĵoj (elekto) 
* William Shakespeare: Rikardo la 3-a; Henriko la 5-a; Reĝo Lear
* Pongrác Kacsóh: *János vitéz* (*Johano la Brava*)

## Fontoj 
* Hungara Vikipedio

Kategorio:Hungaraj reĝisoroj
Kategorio:Hungaraj altlernejaj instruistoj
Kategorio:Hungaraj politikistoj
János Tóth

**János TÓTH** [jAnoŝ tOt], laŭ hungare kutima sinsekvo **Tóth János** estis hungara kameraisto kaj reĝisoro.

János Tóth naskiĝis la  1930 en Tolna (urbo), li mortis la  2019 en Budapeŝto.

## Biografio 
János Tóth frekventis lernejon en urbo Tolna, dume li ofte estis, iomete laboris en la kinejo. En 1954 li finis la teatran altlernejon en Budapeŝto. Li komencis sian karieron en produktejo de filmoj. Tie li kunlaboris kun Zoltán Huszárik kaj Károly Makk. Li ricevis premion Kossuth en 2001, pli frue kaj poste ankaŭ aliajn premiojn.

## Liaj laboraĵoj (elekto) 
* diversaj mallongaj kaj dokumentaj filmoj, ekzemple Amerigo Tot, 1969
* kinejaj filmoj inter 1959-1987, ekzemple *Vörös tinta* (Ruĝa inko), 1959; *Szerelem* (Amo), 1970; *Macskajáték* (Katoludo), 1974
* en 1982 li havis rolon en filmo

## Liaj reĝisoraĵoj (elekto) 
* diversaj filmoj inter 1970-1982

## Fontoj 
*Hungara Vikipedio

Kategorio:Hungaraj kameraistoj
Kategorio:Hungaraj reĝisoroj
Kategorio:Budapeŝtanoj
SEO/BirdLife

La **Sociedad Española de Ornitología, SEO/BirdLife)** (Hispana Societo de Ornitologio) estas la ĉefa birdokonserva organizo de Hispanio (NRO). Ĝi estis fondita en 1954 kaj havas 8,000 membrojn kaj 50 dungitojn. Ĝi estas la reprezentanto de Hispanio en la partnereco de BirdLife International.

SEO plenumis kampanjojn por atingi, ke la centra registaro deklaris ĉiujn areojn kun kategorio de Grava birda areo al la statuso de Protektita birda areo (ZEPA). Ĝi ankaŭ kolektas birdinformaron kaj ĵus publikis la *Atlaso de Reproduktantaj Birdoj de Hispanio*, kiu kovras la tutan landon kaj ĉiujn reproduktantajn speciojn registritajn. Al tiu verko oni dediĉis kvar jarojn de laboro.

Ĝi censis la Ansergrifon, kampanjis kontraŭ kontraŭleĝa venenado de rabobirdoj kaj aliaj predantoj, kaj laboris por eltenebla agrikulturo ĉefe en la Delto de Ebro.

## Referencoj
Kategorio:Ornitologiaj organizoj
Kategorio:Naturo en Hispanio
Kategorio:Birdlife International
Paris SG

La klubo **Paris SG** aŭ plennome **Paris Saint-Germain Football Club**, mallonge **PSG**, estas futbalklubo el la Francia ĉefurbo Parizo. La klubo aparte konatas pro sia profesia futbala teamo: La teamanoj ĝis la stato de somero 2012 nacie dufoje iĝis ĉampionoj de la unua francia ligo de futbalo, kaj okfoje gajnis la nacian pokalon de futbalo.

La Stadiono Parko de Princoj, aŭ franclingve Stade Parc des Princes, estas posedata fare de la futbala klubo *Paris Saint-Germain*.

## Sukcesoj 
* UEFA-pokalo de pokalvenkintoj: 1996 (kaj dua pozicio 1997)
* Ĉampionoj de la franca unua ligo: 1986 kaj 1994
* Venko de la pokalo de Francio *(Coupe de France)*: 1982, 1983, 1993, 1995, 1998, 2004, 2006, 2010 (kaj dua pozicio 1985, 2003, 2008, 2011)
* Venko de la liga pokalo *(Coupe de la Ligue)*: 1995, 1998, 2008 (kaj dua pozicio 2000)
* Venko de la francia superpokalo: 1995, 1998 (kaj dua pozicio 2004, 2006)
* UEFA-Intertoto-pokalo: 2001

## Konataj eksaj futbalistoj kaj trejnistoj 
### futbalistoj 
### Listo de ĉiuj eksaj trejnistoj 
| valign="top" |

|}

## Literaturo 
* Thierry Berthou/Collectif: *Dictionnaire historique de la clubs de football français.* Pages de Foot, Créteil 1999 - volumo 1 (A-Mo) ISBN 2-913146-01-5, volumo 2 (Mu-W) ISBN 2-913146-02-3

## Eksteraj ligiloj 
* oficiala kluba retejo (france)

Kategorio:Francaj futbalteamoj
Kategorio:Parizo
Kategorio:Sporto en Parizo
Kategorio:Futbalteamoj fonditaj en 1970